डॉ रंजना शर्मा की कहानी- ​​​​​दिव्य से दैत्यलोक
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Dr. Ranjana Sharma - From Divine to Daityalok
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
दिव्य से दैत्यलोक
जो भी होता है अच्छे के लिए होता है। ‘अरे खाक अच्छे के लिए होता, हमने कहा था’ ढंग से पता पूछ लो लड़के वालों के घर जाना है’, विभा झल्ला पड़ी।
‘अरे पूछा था हमने पर उन्होंने ऐसे घुमा-फिरा के पता बताया। हरदुआगंज जैसे ही आप पहुंचेंगे, वहां एक बड़ा पीपल का पेड़ है ,वहीं पान वाले की दुकान है। करीब पचास कदम चलेंगे तो एक तिराहा दिखेगा, वहां किसी से भी पूछिएगा कि छन्नू त्रिवेदी का घर कौन-सा है, वह आपको हमारे घर तक छोड़ने आएगा। लड़के वाले हैं, यदि अकड़ के बोलो तो बात बिगड़ सकती थी, इसी से नहीं पूछा,समझा करो!’
अमिता मन में कुढ़ रही थी। ‘एक टॉपर इंजीनियर हूं, बढ़िया कंपनी में जॉब करती हूं। पर देखो, माता-पिता विवाह संबंध के लिए कितने परेशान हो रहे हैं।’
किसी तरह छन्नू त्रिवेदी जी के घर पहुंचे तो वहां लाइन लगी थी। छन्नू जी ‌ने तीन परिवारों को एक ही दिन बुला रखा था। जैसे ही किशोरी जी का नंबर आया, छन्नू जी बोले, ‘आपसे पहले दो परिवार आए थे, दोनों टॉप के परिवार हैं। आप विवाह में कितना खर्च करेंगे उसी हिसाब से रजामंदी होगी।’
अमिता बोली, ‘श्रीमान आपके यहां नई बहू के लिए क्या सहूलियत हैं? कार है? ए.सी.है? डिशवॉशर है? वॉशिंग मशीन है? चौबीस घंटे के लिए नौकर है?’ ‘लड़की! और ऐसे बोले!’
छन्नू जी एकदम बौखला गए और बोले, ‘ये तो अभी से इतना रुआब झाड़ रही है, घर पर आकर तो जाने क्या करेगी। हमें आपके यहां अपने सुपुत्र का संबंध नहीं करना, आप जा सकते हैं।’
‘चलिए पापा, मैं कोई बेचने वाली वस्तु नहीं हूं। विवाह आवश्यक नहीं है। मुझे दिव्य लोक से दैत्य लोक में नहीं जाना।’
किशोरी जी गर्व से बोले, ‘छन्नू जी! मेरी कन्या- रत्न है, हीरे की परख जौहरी ही कर सकता है।’